Борис Младенов-Young
На печката ми нещо тихо ври…

chitanka.info

На печката ми нещо тихо ври.

Познай какво е то! Ще те подсетя.

Дълбоко вдишай! Да, кафе. Откри.

Подай ми двете чаши от бюфета!

Да знаеш как го обожавам аз.

Ах, как ухае, докато го смеля!

Бълбука джезвето с напевен глас

и аромат божествен вред се стеля.

А парата му, сякаш полъх свеж,

докато в празни чаши го разлея,

изцяло ме забулва, но през нея

ти тайните ми мисли пак четеш,

потекли по канали непонятни

подобно тези струйки ароматни.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.